Ágúst Bjarnason ( 37 ) varð fyrir sundáhrifum á RIFF : Alþjóðleg kvikmyndahátíð í Reykjavík RIFF er nú haldin í þrettánda sinn og var kvikmyndin Sundáhrifin eftir leikstjórann Sólveigu Anspach opnunarmynd hátíðarinnar . Sólveig háði baráttu við krabbamein á meðan á tökum myndarinnar stóð en hún lést í ágúst 2015 . Sólveig lét þó veikindin ekki aftra sér frá því að klára tökur og eftirvinnslu myndarinnar að mestu leyti . Sundáhrifin var heimsfrumsýnd á kvikmyndahátíðinni í Cannes í vor og hlaut SACD-verðlaunin fyrir bestu myndina á frönsku í Director’s Fortnight-dagskránni . Hreifst með „ Myndin ætti að vera skemmtileg fyrir Íslendinga þar sem það tekst vel að gera grín að séríslenskum aðstæðum . Sólveig gerir þetta á frumlegan hátt og var mikið hlegið í salnum , “ segir Ágúst . En myndin var sýnd fyrir fullu húsi gesta í Háskólabíói , bæði aðstandendum myndarinnar , vinum og velunnurum RIFF og Sólveigar . Myndin fjallar um Samir sem kynnist og verður yfir sig ástfanginn af sundkennaranum Agathe . Hann eltir hana alla leið til Íslands á ráðstefnu sundkennara þar sem Didda Jónsdóttir , Frosti Runólfsson og fleiri persónur blandast í leikinn . Ferðin hefur í för með sér kostulegar afleiðingar fyrir þau bæði . Svo illa fer að Samir verður fyrir rafstraumi , missir minnið og man hvorki eftir Agathe né ástinni sem hann ber til hennar – eða hvað ? „ Ég var mjög hrifinn af myndinni og hló mikið að týpunum í henni . Sundáhrifin hafa virkað því ég hló svo mikið . Húmorinn er frumlegur og eftirminnilegar týpur , eins og til dæmis Didda og Frosti – Garún átti svo stórleik sem sundlaugavörður . Myndin spilar á hjartastrengina og er greinilega gerð af ástúð og virðingu fyrir viðfangsefninu , “ segir Ágúst . FLOTT : Clara Lemaire Anspach , dóttir Sólveigar , leikstjóra Sundáhrifanna , var heiðursgestur sýningarinnar . Hún flutti stutta tölu og sagði að móðir sín hefði alltaf neitað að tala um myndirnar sínar áður en þær væru sýndar svo hún hélt í hefðina . Hér er hún ásamt Ágústi Bjarnasyni sem leikur aukahlutverk sem ástralskur sundþjálfari í myndinni . FAGMENN AÐ STÖRFUM : Margir einstaklingar sjá til þess að stórviðburður eins og RIFF gangi smurður . Þær Gyða Lóa Ólafsdóttir og Izzy Parkin sáu um að allir sem mættu væru með miða . FULLT FANG : Otto Tynes , markaðsstjóri RIFF , hafði í mörg horn að líta áður en kom að frumsýningu . FLUTT SAMAN : Halldór Halldórsson , oddviti Sjálfstæðismanna í Reykjavík , og Sigríður Hjálmarsdóttir , dóttir séra Hjálmars Jónssonar , eru glæsilegt par og dugleg að sækja menningarviðburði saman . RITHÖFUNDUR Á RIFF : Vinkonurnar Kristín Júlíusdóttir og Ingibjörg Reynisdóttir , leikkona og rithöfundur . RUGLFLOTTAR REYKJAVÍKURDÆTUR : Sylvía Dögg ( Lovetank ) Halldórsdóttir myndlistarkona , Kristín Þórhalla Þórisdóttir ( Kidda Rokk ) , Þórunn Antonía Magnúsdóttir söngkona og vinkonur þeirra mættu litríkar og töff . RAUÐKLÆDDA MÆR : Grace Achieng vakti mikla athygli fyrir leik sinn í Ófærð , þáttaröð Baltasar Kormáks . Hún ann Íslandi og kærastanum . REFFILEG : Listmálarinn Baltasar Samper mætti ásamt eiginkonu sinni , Kristjönu . Þau heilsuðu upp á Bryndísi Schram í anddyri Háskólabíós . FÍNAR FREYJUR : Helga Steffensen leikbrúðuhönnuður og Guðný Árdal , eiginkona Gísla Alfreðssonar , fyrrum þjóðleikhússtjóra , biðu spenntar eftir sýningunni . FRANSKUR GESTUR : Leikarinn og leikhússtjórinn Brontis Jodorowsky hélt „ masterclass “ á RIFF og mætti að sjálfsögðu á opnunarmyndina . Hér er hann ásamt Vilborgu Halldórsdóttur leikkonu . FORSETARITARINN OG FRÚ : Örnólfur Thorsson og eiginkona hans , Margrét Þóra Gunnarsdóttir tónlistarkennari , biðu spennt eftir að sjá hvaða áhrif Sundáhrifin hefðu . FYRIRMYNDIR KVENNA : Hrönn Marinósdóttir stýrir RIFF með glæsibrag , en RIFF varð til sem hluti af litlu skólaverkefni hjá henni . Í ræðu sinni fjallaði Hrönn um hvernig kvikmyndir geta breytt heiminum en þema hátíðarinnar í ár er friður . Ragnheiður Elín Árnadóttir , iðnaðar - og viðskiptaráðherra , opnaði hátíðina með ræðu þar sem hún talaði meðal annars um fyrirmyndir sínar í lífinu , þar á meðal ömmu sína og Frú Vigdísi Finnbogadóttur , og Eva Magnúsdóttir , aðstoðarmaður Ragnheiðar . FLOTT FLJÓÐ : Systurnar Signý , skrifstofustjóri menningarmála Reykjavíkurborgar , og Sesselja Pálsdóttir rithöfundur mættu í litríkum úlpum enda Kári farinn að blása allhressilega . FANG FRÍÐRA FLJÓÐA : Jakob Frímann Magnússon , miðborgarstjóri og Stuðmaður , var umvafinn fríðu kvenfólk , eiginkonu hans Birnu Rún Gísladóttur viðskiptafræðingi , Áslaugu Magnúsdóttur athafnakonu og Áslaugu Pálsdóttur almannatengli . FROSTI : Einn af aðalleikurum myndarinnar Frosti Runólfsson , sem leikur Frosta í myndinni , og Hrafnhildur Hólmgeirsdóttir , fatahönnuður og stílisti . RÆÐA TÓNLISTINA : Vinirnir Ólafur Arnalds tónlistarmaður og Rakel Mjöll Leifsdóttir söngkona eru bæði að gera góða hluti í tónlistarheiminum .